Gastone Simoni

**Gastone Simoni** (1937–2022) var en italiensk prelat og katolsk biskop av Prato.
## Liv og virke
### Prest
Gastone Simoni begynte på gutteseminaret til Strada in Casentino i oktober 1946 og fortsatte til seminaret i Fiesole høsten 1949, hvor han ble værende til slutten av sine teologiske studier. Den 1. januar 1960 ble han ordinert til prest av biskopen av Fiesole, Antonio Bagnoli. Han tok en grad i filosofi fra Det gregorianske universitet i Roma. 

I 1969 ble han utnevnt til provisorgeneral for bispedømmet Fiesole og i 1975 generalvikar, en stilling han hadde til han ble utnevnt til biskop av Prato. I åtte år, fra 1970 til 1978, var han rektor ved bispedømmeseminaret. Fra 1973 og utover var han ansvarlig for pastoral omsorg for kristen spiritualitet og sosial kultur med tanke på katolikker som var aktive i politikk og i sosialt arbeid.
### Biskop av Prato
Pave Johannes Paul II utnevnte ham til biskop av Prato den 7. desember 1991. Paven ordinerte ham personlig til biskop den 6. januar året etter. Medkonsekratorer var erkebiskop Josip Uhač, sekretær for Kongregasjonen for folkenes evangelisering, og erkebiskop Giovanni Battista Re, *sostituto* i Statssekretariatet. Innsettelsen i Prato fulgte den 23. februar 1992. 

Han var blant annet delegat for de toskanske biskopene for sosial sjelesorg og arbeid (2000-2005) og for sosial kommunikasjon (2005-2013). I Den italienske bispekonferanse var han midlertidig president for biskopenes kommisjon for kultur og sosial kommunikasjon fra 2005 til 2006.

Den 29. september 2012 innvilget pave Benedikt XVI Gastone Simonis aldersbegrunnede avskjedssøknad og utnevnte ham til apostolisk administrator av bispedømmet Prato frem til den høytidelige innsettelse av hans etterfølger, Franco Agostinelli.

Simoni døde den 28. august 2022 i en alder av 85 år av virkningene av et hjerneslag, på Villa Torrigiani sykehjem i Fiesole.

### Sosialt pastoralt virke
Gastone Simoni ble ansett som en «politisk» biskop, en talsmann for katolsk sosiallære og, etter den florentinske kardinal Gualtiero Bassetti, en stor personlighet i den italienske kirke. Kardinal Giuseppe Betori kalte ham *apostolo della Dottrina sociale* (Sosiallærens apostel). I 2001 grunnla han *Collegamento sociale cristiano*, et nettverk av mennesker forpliktet til det felles gode. 

Allerede i 1975 hadde han som prest i Toscana grunnlagt bladet *Supplemento d'anima* for sosialt og politisk engasjerte kristne, et åndelig blad for sosiopolitisk engasjerte mennesker. Det ble distribuert over hele Italia og han var dets redaktør for i flere tiår. 

Han grunnla den første «Emporio della solidarietà» i Italia, «Mensa dei poveri» (Kantine for de fattige), et hjem for unge mødre og separerte fedre, et hjem for utenlandske arbeidere, «Ronda notturna» (Nattpatruljen) for hjemløse, «Tjenesten for bekjempelse av menneskehandel», «Tjenesten for bekjempelse av menneskehandel», «Togethers», fondet «Sammen for familien», bispedømmets teologiske høyskole, rn nærhet til nye immigranter, og  begynnende med kinesiske migranter opprettelsen av *pastorale enheter* for etniske samfunn i bispedømmet, samt hjrlpetiltak til gateprostituerte. Fokuset på arbeidsmuligheter for ungdom var et grunnleggende element i hans arbeid. For sitt arbeid ble han tildelt æresborgerskap i Prato kommune.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Biskop *Gastone Simoni* (1937-2022) *1992
## Referanser